Република Србија - АП Војводина
Општина Алибунар - Општинскауправа
Број: 11-6-3/2024-03
Датум:15.03.2024.године
А  л  и  б  у  н  а  р

Датум оглашавања 15.03.2024.године.
Датум истека рока за пријављивање 01.04.2024.године   

На основу члана 4. и 83. Закона о запосленима у аутономним покрајинама и јединицама локалне самоуправе („Службени гласник РС“ број 21/2016,113/2017,113/2017-др.закон, 95/2018- др.закон, 86/19 – др. Закон, 157/2020 – др. Закон, 123/2021 – др. закон) и члана 4., 5. 6. И 7.  Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број 107/2023), оглашава

ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА
У ОПШТИНСКОЈ УПРАВИ ОПШТИНЕ АЛИБУНАР 

I Орган у коме се радно место попуњава:
Општинска управа општине Алибунар у Алибунару улица Трг слободе број 4

II Радно место које се попуњава:
Радно  место ПОСЛОВИ ЗАШТИТЕ И ОСТВАРИВАЊА ЛИЧНИХ И КОЛЕКТИВНИХ ПРАВА ИЗБЕГЛИХ, ПРОГНАНИХ И РАСЕЉЕНИХ ЛИЦА И ПОСЛОВИ КООРДИНАТОРА ЗА РОМСКА ПИТАЊА, у звању САВЕТНИК
1 (један) ИЗВРШИЛАЦ
III Опис послова:
контактира са Комесаријатом за избеглице и миграције Републике Србије; учествује у планирању и припреми одлука везаних за остваривање права на евидентирање, прикупљање података, утврђивање статуса и положаја избеглих и прогнаних лица, збрињавање и организовање смештаја и предузимања активности у циљу обезбеђивања повратка у ранија пребивалишта; остварује сарадњу са Црвеним крстом; обавља послове у области управљања миграцијама и са повратницима по основу споразума о реадмисији; прати и извршава примену обавезних инструкција Комесаријата за избеглице и миграције Републике Србије; води евиденције о хуманитарним донацијама; сарађује са хуманитарним организацијама и удружењима; ради у комисија које врше расподелу хуманитарне помоћи за избеглице, интерно расељена лица и повратнике по споразуму о реадмисији у општини Алибунар; прати реализацију и правдање уговорних обавеза у вези хуманитарне помоћи избеглицама, интерно расељеним лицима и повратницима по основу споразума о реадмисији; пружа стручну подршку у развоју и спровођењу постојећих и нових политика и програма инклузије Рома и Ромкиња у складу са националним и локалним стратешким оквиром, прикупља податке у циљу праћења стања у релевантној области, пружа стручну подршку приликом одређивања приоритета у изради годишњих и вишегодишњих планова који се односе на унапређење положаја Рома, поспешује секторску и међусекторску сарадњу организовањем Рома и Ромкиња са представницима локалне самоуправе и другим релевантним актерима, обавља послове прикупљања и анализе података о социоекономским потребама локалне ромске заједнице као основе за израду и праћење локалних стратешких докумената у вези са инклузијом Рома и Ромкиња , прати остваривање акционог плана и одобрених пројеката за социјално укључивање Рома и Ромкиња; обавља и друге послове по налогу начелника Одељења и начелника Општинске управе. 

IV Услови:
стечено високо образовање на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, односно VII степен школске спреме, најмање три године радног искуства у струци као и потребне компетенције за обављање послова радног места. 
Кандидат мора бити држављанин Републике Србије, мора бити пунолетан, и да му раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа, да лице није правноснажно осуђивано на безусловну казну затвора од најмање шест месеци.
Положен стручни испит за рад у државним органима не представља услов нити предност за заснивање радног односана радном месту за које је расписан јавни конкурс.

V Врста радног односа
На радном месту се заснива радни однос на неодређено време. 

VI Место рада:
Општинска управа општине Алибунар, улица Трг слободе број 4, Алибунар

VII Компетенције које се проверавају у избворном поступку:
У изборном поступку се проверавају опште функционалне компетенције, посебне функционалне компетанције, понашајне компетенције и мотивација за рад на радном месту. 

VIII Поступак и начин провере компетенција:
1) Провера општих функционалних компетенција:
· „Организација и рад органа аутономне покрајине, односно јединица локалне самоуправе у Републици Србији“ – вршиће се путем теста (писмено).
· „Пословна комуникација“ – вршиће се путем теста (писмено)
· „Дигитална писменост“ – вршиће се решавањем задатака (практичним радом на рачунару).
2) Провера посебних функционалних компетенција:
· Посебна функционална компетенција из области реадмисије, вршиће се писано, путем симулације
· Посебна функционална комепетенција из области управљања миграцијама, писано, путем симулације
3) Провера понашајних компетенција :
Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет вршиће се путем интервјуа базираног на компетенцијама.
4) Процена мотивације за рад на радном месту и прихватање вредности јединица локалне самоуправе вршиће се путем разговора (усмено). 

IХ Достављање доказа при подношењу пријаве 
Уз пријаву обавезно доставити: 
· Оригинал или оверену фотокопију дипломе којом се потврђује стручна спрема;
· Оригинал или оверена фотокопија доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство)

Ако имате важећи сертификат, потврду или други одговарајући писани доказ о томе да поседујете дигиталне компетенције (знање и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс. 
НАПОМЕНА: Ако не доставите наведени доказ, провера компетенција „дигитална писменост“ извршиће се писмено. Ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ. 

Х Докази који се достављају током изборног поступка 
	Пре завршног разговора са Конкурсном комисијом кандидати су дужни да доставе у року од 5 радних дана од пријема позива, тражене доказе.
Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен. 
Сви докази се прилажу у оригиналу или у фотокопији која је оверена код јавног бележника ( у изузетним случајевима у градовима и општинама у којима нису именовани јавни бележници, приложени докази могу бити оверени у основним судовима, судским јединицама , пријемним канцеларијама основних судова, односно општинским управама као поверени посао).
Као доказ могу се приложити и фотокопије докумената које су оверене пре 1. Марта 2017. Године у основним судовима, односно општиснким управама.
Фотокопије документата које нису оверене од стране надлежног органа неће се разматрати. 
Напомена: Орган, по службеној дужности, на основу члана 103. Закона о општем управном поступку („Сл. Гласник РС“, бр. 18/16 и 95/18 – аутентично тумачење), за кандидате прибавља: 
· Уверење о држављанству
· Извод из матичне књиге рођених 
· Уверење МУП-а да кандидат није правоснажно осуђиван на безусловну казну затвора у трајању од најмање шест месеци
Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа. 

ХI Предност код избора кандидата 
	На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени глсник РС“, број 18/20), као и припадници румунске, словачке и ромске националне мањине.
Статус детета палог борца, ратног војног инвалида или борца у смислу члана 111. Закона о правима бораца, војних инвалида, цивилних инвалида рата и чланова њихових породица доказује се решењем, потврдом или одговарајућим актом органа, надлежног за издавање истих. Припадност одређеној националној мањини доказује се актом који издаје надлежна матична служба. 

ХII Пријава на јавни конкурс врши се на прописаном обрасцу пријаве

Образац пријаве на овај конкурс доступан је на интернет презентацији органа Општине Алибунар или га лица у штампаном облику могу преузети у канцеларији број 18 у Општинској управи општине Алибунар. 
Приликом предаје пријаве на јавни конкурс подносилац пријаве, у року од 3 (три) дана, у канцеларији број 18 у Општинској управи општине Алибунар добија шифру под којом учествује у даљем изборном поступку. 

ХIII Рок за подношење пријава
[bookmark: _Hlk154298877]Рок за подношење пријава је 15 дана и почиње да тече од дана објављивања обавештења у дневном листу „Дневник“.

XIV Адреса на коју се подносе пријаве:
Пријаве се подносе на писарници Општинске управе општине Алибунар, у Алибунару, ул. Трг слободе 4, са назнаком „за јавни конкурс – ПОСЛОВИ ЗАШТИТЕ И ОСТВАРИВАЊА ЛИЧНИХ И КОЛЕКТИВНИХ ПРАВА ИЗБЕГЛИХ, ПРОГНАНИХ И РАСЕЉЕНИХ ЛИЦА И ПОСЛОВИ КООРДИНАТОРА ЗА РОМСКА ПИТАЊА”.

XV Место, дан и време када ће се спровести изборни поступак
[bookmark: _Hlk153986759]Изборни поступак почиње од 02.04.2024. године, а о фазама изборног поступка кандидати ће бити обавештени путем телефонског броја који је наведен као контакт у пријави на конкурс. 

XVI Обавеза пробног рада
Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа.

Напомена:Ако задовољи на пробном раду и до истека пробног рада положи државни стручни испит, лице наставља рад на радном месту на неодређено време.
Ако не задовољи на пробном раду или до истека пробног рада не положи државни стручни испит, лицу престаје радни однос.


XVII Лице задужено за давање обавештења о конкурсу:
Дргана Ћирић и Јована Максимовић, тел: 013/642-152.

* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола

[bookmark: _Hlk153987408]Линк ка обрасцу пријаве за ово радно место www.alibunar.org.rs

